Nâpalm
Al Nâpalm ’l é un derivê dal âcid naftènich e dal âcid palmètich adruvê par fêr so bounb e mein insandiêri, sainsa tgnir in count ch’l é anch un conbustèbel par xlansafiam. I sêl pió druvê i en al naftenê ’d alumein es al palmitê ’d sôdi;
al nom, defat, al veign de la fuxioun ed naftènich e palmètich.

Al s trata ’d n’emulsioun ch’la paul ciapêr faugh soabit, e la veign amanvê admè paina prema dal ux in gvêra, e la paul brixa êser cunsarvê ’d inciona maneira.